Samningur um stækkun Lagarfossvirkjunar undirritaður Samningur um stækkun Lagarfossvirkjunar undirritaður ÍAV og RARIK hafa undirritað samning um byggingarhluta fyrir stækkun Lagarfossvirkjunar . Að afloknu útboði var ákveðið að ganga til samninga við ÍAV og hinn 14. mars s.l. gaf RARIK því út svokallað veitingarbréf þeim til handa . Undirritun verksamnings fór fram föstudaginn 8. apríl 2005 . Verkefnið felur í sér stækkun stöðvarhúss til norðurs , nýtt inntak norðan við það sem fyrir er og þrýstivatnsstokk á milli nýja inntaksins og stöðvarhúsviðbyggingar . Ennfremurrýmkun aðrennslisskurðar með tilheyrandi vatnsvarnarvirkjum og stíflugerð , ásamt öðrum tengdum verkum sem falla undir verksamning . Útboð á byggingarhluta var auglýst um miðjan desember 2004 . Tilboð voru opnuð þann 14. febrúar 2005 og bárust fimm tilboð . Verkfræðistofa Sigurðar Thoroddsen hf. yfirfór tilboðin með RARIK og var fundað fyrst með lægstbjóðendum Keflavíkurverktökum og Héraðsverki ehf. sem féllu frá sínu tilboði . Í kjölfarið var fundað með ÍAV og náðist fljótlega samkomulag sem leiddi til töku tilboðs ÍAV . Samningsverð er 838,3 mkr. sem er um 75,3% af kostnaðaráætlun . Gert er ráð fyrir að framkvæmdir hefjist í apríl 2005 og verði lokið í maí 2007 . Að jafnaði munu 20 - 30 starfsmenn frá ÍAV vinna við bygginguna . Verkefnastjóri er Jón Leví Hilmarsson .